14. 1. 84 De Europæiske Fællesskabers Tidende Nr. L 11/33 RÅDETS BESLUTNING af 10. januar 1984 om visse beskyttelsesforanstaltninger mod klassisk svinepest for så vidt angår | fersk svinekød (84/10/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets direktiv 72/461/EØF af 12. december 1972 om veterinærpolitimæssige problemer vedrørende handel med fersk kød inden for Fællesskabet (!), senest  ændret  ved — direktiv 83/646/EØF (?), særlig artikel 8, under henvisning til forslag fra Kommissionen, og ud fra følgende betragtninger : Der er i visse dele af Fællesskabet udbrudt klassisk svinepest ; til trods for de iværksatte foranstaltninger er sygdommen ikke blevet udryddet, men breder sig fortsat i nogle af disse områder ; i visse områder i Forbundsrepublikken Tyskland er der fortsat alvorlige tegn på klassisk svinepest ; der er således risiko for, at sygdommen kan spredes ved samhandel med fersk svinekød fra visse områder ; visse medlemsstater har truffet beskyttelsesforanstalt- ninger heroverfor ; alle medlemsstaterne bør derfor træffe de nødvendige beskyttelsesforanstaltninger, og disse foranstaltninger bør være gældende i et passende tidsrum ; da Den stående Veterinærkomité ikke har afgivet positiv udtalelse, har Kommissionen ikke været i stand til at vedtage de foranstaltninger, den havde påtænkt på dette område, efter fremgangsmåden i artikel 8 i direktiv 72/461/EØF — VEDTAGET FØLGENDE BESLUTNING : Artikel 1 1. Medlemsstaterne forbyder indførsel til deres område af fersk kød af svin, der hidrører fra de områder i medlemsstaterne, der er anført i bilaget. () EFT nr. L 302 af 31. 12. 1972, s. 24. () EFT nr. L 360 af 23. 12. 1983, s. 4. 2. De istk. 1 omhandlede foranstaltninger ophæves for fersk kød af svin, der hidrører fra et af de i bilaget anførte områder, og som er slagtet mindst 30 dage efter det tidspunkt, hvor det seneste udbrud af klassisk svinepest i det pågældende område er bragt til ophør. Artikel 2 Det hygiejnecertifikat, der omhandles i Rådets direktiv 64/433/EØF af 26. juni 1964 om sundhedsmæssige problemer vedrørende handelen med fersk kød inden for Fællesskabet (?), og som skal ledsage svinekød, der sendes fra de i bilaget anførte medlemsstater, skal påføres følgende påskrift : »Dette kød opfylder kravene i beslutning 84/10/EØF«. Artikel 3 Kommissionen agter at følge, hvorledes situationen udvikler sig og træffer i givet fald passende foranstalt- ninger. Artikel 4 Medlemsstaterne ændrer deres bestemmelser for samhandelen for at bringe dem i overensstemmelse med denne beslutning fra den 12. januar 1984. De underretter straks Kommissionen herom. Artikel 5 Denne beslutning er rettet til medlemsstaterne. Udfærdiget i Bruxelles, den 10. januar 1984. På Rådets vegne M. ROCARD Formand () EFT nr. L 121 af 29. 7. 1964, s. 2012/64.